Star Wars

pisi|Stseen 2013. aasta filmist "Oggy ja kurjad prussakad", kus parodeeritakse Star Warsi tegelasi Obi-Wan Kenobit ja Darth Waderit
"Star Wars" ('tähesõjad') on USA kineasti George Lucase loodud ulmemaailm ja filmisari. "Star Warsi" maailm järgib ulme alamžanri kosmoseooperi kaanoneid, Joseph Campbelli monomüüdi struktuuri ning sisaldab arvukalt viiteid popkultuurile ja mütoloogiale.

Esimene film, "Tähtede sõda" ("Star Wars"), esilinastus 25. mail 1977. Hiljem, pärast filmi eelloo tegemist, on kasutatud ka pealkirja "Star Wars: Osa IV – Uus lootus" ("Star Wars Episode IV: A New Hope").

1980. aastal valmis järjelugu "Impeeriumi vastulöök" (hiljem ka "Star Wars: Osa V – Impeeriumi vastulöök") ja 1983. aastal "Jedi tagasitulek" (hiljem ka "Star Wars: Osa VI – Jedi tagasitulek").

Lucas jätkas 1999. aastal filmisaagat eeltriloogiaga "Star Wars: Osa I – Nähtamatu oht", millele järgnesid 2002. aastal "Star Wars: Osa II – Kloonide rünnak" (eesti keeles on kasutatud ka pealkirja tõlget "Kloonide sõda") ja 2005. aastal "Star Wars: Osa III – Sithi kättemaks". Nende filmide sündmustik toimub ajaliselt enne esimest triloogiat ja see sai ka põhjuseks, miks esimesed kolm filmi ümber nimetati.

Esimesed kuus filmi tootis filmistuudio Lucasfilm ning filme levitas firma 20th Century Fox. 2012. aastal müüs George Lucas Lucas filmi koos õigustega The Walt Disney Companyle 4,06 miljardi USA dollari eest. Disney esimene "Star Warsi" film "Star Wars: Jõud tärkab" jõudis Eesti kinodesse 18. detsembril 2015.

"Star Warsi" filmid on üle maailma kuulsad ja filmisaagal on suur poolehoidjaskond. Väljaspool filme on loodud uut materjali, mille kohta on võimalik lugeda "Star Warsi" oma vikis Wookiepedia, andmebaasis Starwars.com ja vikis Star Wars Viki,Starwars Viki. Fandom sellest on ka raamatuid kirjutatud. Fännikirjandus hõlmab sündmusi, mis toimusid nii enne kui ka pärast saagat. Loodud lisakirjandust nimetatakse "Expanded Universe" ('laiendatud universum').

Peale "Skywalkeri saaga" on veel tehtud filmid "Rogue One" (2016) ja "Solo" (2018).

 "Star Warsi" maailm 
"Star Warsi" sündmustik leiab aset "kaua aega tagasi ühes galaktikas kuskil kaugel-kaugel" ("A long time ago in a galaxy far, far away"),Star Wars: Episood IV: Uus lootus (DVD). 20th Century Fox. 2006  kus inimesed ja mitmesugused tulnukad elavad koos robotitega ehk nn "droididega", kes inimesi abistavad, samuti on tänu tipptehnoloogiale võimalik interplanetaarne reisimine.

Müstiline energia ehk Jõud (The Force) on energiaväli, mida iga elusolend tekitab, ning mis hoiab Star Warsi mütoloogias kogu galaktikat koos. Treenides ja mediteerides saavad väljavalitud kasutada Jõu abil selliseid supervõimeid nagu telekineesi, eelaimdust, telepaatiat ja füüsilise energia manipulatsiooni.Impeeriumi vastulöök (DVD). 20th Century Fox. 2004.

 Sithi ja jedi ordud 
Jõudu oskavad käsitseda kaks rüütellikku ja munklikku ordut, kes on omavahel konfliktis: jedid, kes on Galaktika Vabariigi rahuhoidjad toimetavad Jõu valguse poolel ja sithid, kes on iidsed galaktilise demokraatia vastased toimetavad Jõu tumedal poolel, manipuleerides hirmu ja vihaga. Jedi rüütleid võib olla arvukalt, aga Tumedaid lorde või sithe või darthe võib olla kaks: meister ja õpilane.Nicholas, Christopher (2016). Star Wars: I Am a Jedi. Little Golden Books. Illustrated by Ron Cohee. pp. 18–19. .

Jedid on "Star Warsi" universumis põhitegelased. Jedi ordu on sõjandusega tegelev akadeemiline ordu, mille alged ulatuvad kuni 25 000 BBY (ehk 25 000 aastat tagasi alates Yavini lahingust). Jedi põhiväärtusteks on mõtte puhtus ja emotsioonidest lahusolu, sest nende arvates on viha, armastus ja hirm konfliktide peamiseks põhjustajaks. Tähtsal kohal on teadmised ja elutarkus.Gordon, Andrew. "Star Wars: A myth for our time." Literature/Film Quarterly 6.4 (1978): 314. Nad on Galaktilise Vabariigi poolt määratud rahuvalvajad, kes ei ründa kunagi, vaid kaitsevad kõiki mõtlevaid eluvorme . Haripunktil oli jedi ordu rüütleid umbes 10 000. Tuntumad jedi meistrid on Yoda, Qui-Gon Jin, Mace Windu, Obi-Wan Kenobi, Luke Skywalker ja Rey Skywalker.

Sithid on "Star Warsi" filmides peamised antagonistid. Sithi ordu on sõjandusega tegelev imperialistlik ordu, mis on asutatud 6000 BBY ("Star Wars: Legends" kohaselt 25000 BBY). Sithe iseloomustab petlikus, agressiivsed emotsioonid ja omakasupüüdlikkus. Sithi ordu liikmete vahel esineb suur konkurents ning ordu on väga autoritaarne, seetõttu koguneb võim ühe isiku kätte. See isik peab olema piisavalt tugev ning ei tohi oma nõrkusi välja näidata. Sellele, kelle kätte koguneb võim, antakse tiitel "tume sithi lord". Kui sithi lord nõrgeneb võib tema käealune võimu endise käest väevõimuga endale haarata ja sealjuures ka endise sithi lordi tappa. Tuntumad sithi lordid on Darth Bane, Darth Plagueis, Darth Sidious (Palpatine), Darth Maul ja Darth Vader.

 Tehnika 

"Star Warsi" maailmas on palju selliseid fantaasiaküllaseid tehnikasaavutusi nagu valgusmõõgad, droidid ja kosmoselaevad. Viimaseid on paljudes suurustes, alustades ühepiloodilaevast ka lõpetades planeedisuuruste laevadega.Smith, Bill (19. märts 1996). Star Wars: The Essential Guide to Vehicles and Vessels. LucasBooks. . Valgusmõõk (inglise keeles lightsaber) on relv, mida kasutavad nii sithid kui ka jedid lähivõitluses. Jedide valgusmõõku on paljudes värvides, kuid sithi valgusmõõgad on olnud enamasti punased. Droidid (ehk interaktiivsed robotid) on enamasti teistele elusolenditele abiks ja kaaslasteks ning vaid mõned neist osalevad ka lahingutegevuses (näiteks sõjapidamise otstarbel loodud lahingudroidid B1).Wallace, Daniel (16. veebruar 1999). Star Wars: The Essential Guide to Droids. LucasBooks. . Tuntumad droidid on humanoid C3PO ja droid R2D2, mis on esinenud igas "Star Warsi" mängufilmis peale "Solo". Lisaks nendele droididele on järelloos esile kerkinud ka kerakujuline droid BB-8.

Tehnika on universumis kõrgelt arenenud. Kasutusel on hologrammtehnika. Lisaks omapärastele valgusmõõkadele leidub ka relvi, millega saaks hävitada terve planeedi. Aegruumis edasi liikumine on võimalik valguse kiirusel (sooritades vajaliku tehnikaga kosmoselaevaga "hüppe" kahe koha vahel). Samuti on olemas ka planeet Coruscant, mis on niivõrd arenenud, et on tervenisti linnaga kaetud (ekumenopolis).
pisi|Valgusmõõk 

 Sündmuste ajajoon 
Aega arvestatakse alates esimese filmi algusest ("Uus lootus"), millal toimus Yavini lahing. Aega enne Yavini lahingut märgitakse aastaarvude kõrval lühendiga "BBY" ja pärast lahingut "ABY". Nende ingliskeelsete lühendite aluseks on väljendid "Before Battle of Yavin" ('aeg enne Yavini lahingut') ning "After Battle of Yavin" ('aeg pärast Yavini lahingut'). "Star Warsi" sündmustiku saab jagada kolmeks perioodiks: vabariigi aeg, mässu aeg ja vastupanu aeg.

 Vabariigi aeg on eelloo triloogia aeg. See algas 1032 BBY Galaktika Vabariigi tekkega. Eellugu räägib, kuidas Galaktika Vabariik on korrumpeerunud ülemkantsler Palpatine'i (tegelikult sithi lord Darth Sidiuse) tõttu. Ta kukutab vabariigi, loob Galaktika Impeeriumi ja hakkab selle valitsejaks, imperaatoriks.Star Wars: Osa III- Sithi kättemaks (DVD). 20th Century Fox. 2005. Selle aja tehnika on rohkem ümaram ning vähem robustne kui originaalse triloogia tehnika.
 Mässu aeg on originaalse triloogia aeg, kus mässulised on galaktilises kodusõjas Impeeriumiga mitmeid aastaid. Pärast selle aja haripunkti ehk pärast imperaatori näilist surma loovad mässulised Uue Vabariigi.McDonagh, Tim (2016). Star Wars: Galactic Maps. Disney–Lucasfilm Press. pp. 13, 44. . Selle ajajärgu universumi on kujutatud veidi süngemana.
 Vastupanu aeg on järelloo triloogia aeg. Selles moodustavad impeeriumi jäänukid Esimese ordu. Endise Mässuliste alliansi kangelased juhivad vastupanu diktaatorliku Esimese ordu vastu.

 Filmid 

 Skywalkeri saaga 
"Star Warsi" filmid, mis arenesid triloogiate triloogiaks, on nimetatud ümber "Skywalkeri saagaks", alustades originaalse triloogiast (1977–1983), jätkates eelloo triloogiaga (1999–2005) ja lõpetades järelloo triloogiaga (2015–2019). Esimesed kaks triloogiat on George Lucase lavastatud ning viimane on J. J. Abramsi / Rian Craig Johnsoni lavastatud. Kõigi kolme triloogia keskmes on Skywalkeri pere.

 OsaEsilinastuspäevEelloo triloogia "Star Wars: Osa I – Nähtamatu oht" ("The Phantom Menace") 19. mai 1999"Star Wars: Osa II – Kloonide rünnak" ("Attack of the Clones") 16. mai 2002"Star Wars: Osa III – Sithi kättemaks" ("Revenge of the Sith") 19. mai 2005Originaalne triloogia "Tähtede sõda" ("Star Wars") 25. mai 1977"Impeeriumi vastulöök" ("The Empire Strikes Back") 21. mai 1980"Jedi tagasitulek" ("Return of the Jedi") 25. mai 1983Järelloo triloogia "Star Wars: Jõud tärkab" ("The Force Awakens")18. detsember 2015"Star Wars: Viimased jedid" ("The Last Jedi")15. detsember 2017"Star Wars: Skywalkeri tõus" ("The Rise of Skywalker")20. detsember 2019

Eelloo triloogia peanäitlejad on Ewan McGregor (Obi-Wan Kenobi), Natalie Portman (Padmé Amidala) ja Hayden Christensen (Anakin Skywalker). Järelloo triloogia peanäitlejad on Adam Driver (Kylo Ren), Daisy Ridley (Rey), John Boyega (Finn), ja Oscar Isaac (Poe Dameron). Paljud esimese triloogia näitlejad naasid samasse rolli ka järelloos.

 Muud filmid 
Filmi pealkiriEsilinastumise kuupäev"Star Wars: The Clone Wars"15. august 2008"Rogue One: Tähesõdade lugu"16. detsember 2016"Solo: Tähesõdade lugu"25. mai 2018"Star Wars: Rogue Squadron"2023Nimeta eraldiseisev film2024Nimeta eraldiseisev film2026
Peale "Skywalkeri saaga" on muid filme, mis on seotud osati saagaga. "Star Wars: The Clone Wars" on seotud eellooga, jäädes sündmustikuga "Kloonide rünnaku" ja "Sithi kättemaksu" vahele. "Rogue One" sündmustik on kohe enne "Uut lootust" ning otseselt viimase süžeega seotud. "Solo" räägib Han Solo, "Skywalkeri saaga" originaalse triloogia ühe peategelase eluloost ja selle sündmused leiavad aset pärast III osa umbes 13–10 BBY.

Disney on kinnitanud, et Kevin Feige ja Kathleen Kennedy töötatavad välja uut "Star Warsi" triloogiat, milles ei räägita enam Skywalkeri perekonnast. Filmid tulevad plaani järgi välja iga kahe aasta tagant alates 2022. aastast.

 Televisioon 

 Telesarjad 
Sarja pealkiriHooajadEsimene osaViimane osaTelekanal"The Mandalorian"212. november 2019pole teadaDisney+Star Wars: Andor12022pole teadaDisney+Star Wars: Obi-Wan Kenobi12021-2022pole teadaDisney+Star Wars: LandoGeenius diktor: Välja kuulutati tohutu hulk uusi star warsi filme ja sarju12021-2022pole teadaDisney+Star Wars: A droid story12021-2022pole teadaDisney+Star Wars: Ahsoka12021-2022pole teadaDisney+Star Wars Visions12021-2022pole teadaDisney+Star Wars: The Bad Batch12021-2022pole teadaDisney+Star Wars: The Acoltye12021-2022pole teadaDisney+Star Wars Willow12021-2022pole teadaDisney+

 Animeeritud sarjad 
Sarja pealkiriHooajadEsimene osaViimane osaTelekanal"Star Wars: Droids"17. september 19857. juuni 1986ABC"Ewoks"27. september 198513. detsember 1986ABC"Star Wars: The Clone Wars"73. oktoober 2008pole teadaFilmilinastus
(15. august 2008)

Cartoon Network

Netflix

Disney+"Star Wars Rebels"411. august 20145. märts 2018Disney XD"Star Wars Resistance"27. oktoober 201826. jaanuar 2020Disney Channel

 Animeeritud lühisarjad 
Sarja pealkiriHooajadEsimene osaViimane osaTelekanal"Clone Wars"37. november 200325. märts 2005Cartoon Network"Star Wars Forces of Destiny"23. juuli 201725. mai 2018YouTube"Star Wars Galaxy of Adventures130. november 2018pole teadaYouTube"Star Wars Roll Out"19. august 2019pole teadaYouTube

 Mängud 
+ "Star Warsi" mängudMängu pealkiriIlmumiskuupäevTootja"Star Wars Squadrons"2. oktoober 2020EA"Lego Star Wars: The Skywalker Saga"2021EA"Star Wars Battlefront II"17. november 2017EA"Star Wars Jedi: Fallen Order"2019EA

 Raamatud 
+Raamatu(sarja) pealkiri"Star Wars: The High Republic"

 Mujal meedias 
Lisaks filmidele ja telesarjadele on antud välja ka "Star Warsi" teemalisi romaane, koomikseid, audioraamatuid, kuuldemängusarju ning temaatilisi tooteid (näiteks mänguasju). Walt Disney Company kasutab "Star Warsi" teemat Pariisi, Shanghai, Hongkongi, Tōkyō ja USA teemaparkides.

 Viited 

 Välislingid 
 StarWars.com
 Star Warsi viki
 Jedipeedia